‘શંકર’ શબ્દનો શુદ્ધ અર્થ થાય છે, સૌનું કલ્યાણ કરવું. ‘શં કરોતિ ઇતિ શંકર’. ‘શ’ એટલે કલ્યાણ. સમાજનું કલ્યાણ કરે એ શંકર. શંકર સમગ્ર સમાજનું કલ્યાણ કરે છે એટલા માટે એ આપણા દેશના મહાદેવ છે. શંકરનું અસલી એડ્રેસ તો કૈલાસ છે, પરંતુ સમાજનું કલ્યાણ કરવા માટે એ ગામોગામ બેઠા છે. ‘શંકર’ શબ્દનો બીજો અર્થ છે ધર્મકલ્યાણ. ધર્મને સંશોધિત કરીને ધર્મની ગ્લાનિ દૂર કરવી એ ધર્મકલ્યાણ છે. આત્મકલ્યાણ કરે એ શંકર. રાષ્ટ્રનું, સમગ્ર પૃથ્વીનું, અસ્તિત્વનું કલ્યાણ કરે એ શંકર.